**Osztályozó vizsga követelmények**

**Angol nyelv**

**9. évfolyam**

**Heti óraszám: 4**

**Tankönyv: Solutions Third Edition Elementary**

A tanuló értse meg és használja a számára ismerős mindennapi kifejezéseket és nagyon alapvető fordulatokat, amelyeknek célja konkrét szükségleteinek kielégítése.

Tudjon bemutatkozni és másokat bemutatni, személyes jellegű kérdéseket megválaszolni és feltenni pl. a lakóhelyre, ismerősökre és tulajdontárgyakra vonatkozóan.

Legyen képes egyszerű interakcióra, amennyiben a másik személy lassan, világosan beszél és segítőkész.

Tudja elkülöníteni a lényeges információt a lényegtelentől kb. 100 szavas, elhangzott, köznyelvi szövegben.

Tudja kikövetkeztetni néhány ismeretlen nyelvi elem (megnevező szó, jelző) jelentését az elhangzott szövegösszefüggésből.

Legyen képes megérteni egyszerű köznyelvi beszélgetést vagy monologikus szöveget.

Értse meg és tudja végrehajtani az egyszerűbb tanári utasításokat.

Ismerje fel írott, kb. 120 szavas köznyelvi szövegben a fontos információkat.

Tudjon egyszerű, néhány ismeretlen szót és jelzőt tartalmazó, kb. 120 szavas szöveggel kapcsolatban igaz/hamis jellegű kérdésekre válaszolni.

Legyen képes egyszerűsített ismeretterjesztő szöveg lényegét megérteni.

Tudjon egyszerű információkat kiválasztani ezekben a szövegekben.

A tanuló legyen képes egyszerű, ismert szavakat tartalmazó szövegeket másolni, diktálás után írni.

Tudjon írni minta alapján bemutatkozó levelet, képeslapot személyes élményről, egyszerű üzenetet, magánlevelet, amelyben megköszön valamit.

Tudjon kitölteni egyszerű formanyomtatványokat személyi adatokkal.

Tudjon röviden bemutatkozni, egy harmadik személyt bemutatni; kérdést feltenni és választ adni személyére (lakóhely, családtagok, foglalkozás), kedvenc szabadidős tevékenységekre

Tudjon beszélni 1-2 percig az alábbi témakörökben: *család,* *iskola, szabadidő, étkezés otthon és vendéglőben, lakás részei, saját szoba*

Legyen képes egyszerű utasításokra cselekvő választ adni, reagálni.

Tudjon egyszerű ételt és italt rendelni ( I would like …); Tudjon egyszerű mondatokat alkotni (egyes szám első személyből egyes szám harmadikba vagy többes számba).

Tudjon megadott szavakból egyszerű kijelentő, kérdő és felszólító mondatokat alkotni.

Ismerje a számokat, tudjon évszámot képezni.